
i SEA “y, ` 
CARACTERE. 

Caracterele se pot împărți în trei mari categorii : 
slabe, egoiste şi active. = 

Oamenii slabi sunt sau cad, curând ori mai 
târziu, sub jugul celorlalți. 

Egoiștii sunt fii, cari nu se gândesc decât la 
sine și nu știu că omenirea toată este o familie, 
ai cărei membri sunt datori să se ajute unii pe 
alții. Ei sunt uitaţi încetul cu încetul de toți, dar 
la momente de grea cumpănă nu se feresc de a 
cere ajutorul celor pentru cari mau făcut nimic 
şi dela cari wau dreptul a pretinde ceva, fiind 
o pată a societății. 

Oamenii activi sunt aceia a căror creştere aduce 
cele mai multe foloase; acestia trebuese dar cul- 
tivați, fără a părăsi însă nici pe cei slabi, cari 
adesea sunt numai firi adormite ce așteaptă să 
fie deşteptate, nici pe cei egoişti. Și întrun caz 
şi într'altul mijlocul cel mai bun însă e tot des- 
voltarea simțului activității, potrivit facultăților 
fiecăruia, fiindeă munca e pentru ființa omenească, 
ceeace sunt înyrăşămintele pentru pământ. 

Oamenii activi sunt apoi naturi privilegiate, 
cari simi însăş trebuința mişcării, a vieții. Pentru 
a da toate roadele aceştia wau nevoe decât de 
îndemn, de o divecțiune în care se poate ajunge 
Hinta către care trebue să tindă, spre binele obştesc. 

«Albina» în treisprezece ani de viaţă. a propo- 
văduit neîncetat dragostea de muncă. Fa a făcut 
asemenea tot ce i-a stat în putere pentru o edu- 
cațiune bine înțeleasă a fiecărui strat social şi 
mai cu osebire pentru ridicarea nivelului cultural 
și moral al poporului cum şi pentru întărirea 
voinței tuturor, căci numai acestea duc la izbândă. 

Poporul flamand zice: «Noi voim ce e drept, 
iar ceeace vrem, dobândim». 

Aceasta va fi şi lozinca noastră pe viitor. 


Ion Kalinderu. 
-e E TMM 

Scoala şi alcoolismul. 


PSI 
Sata o chestie veche, dar care remâne mereu nouă, 
T câtă vreme reul nu numai nu dă îndăret, dar 
$] creşte. Deși relele băuturilor spirtoase sunt deplin 
47 dovedite de știință și cunoscute de conducătorii 
statelor; deși toți cunosc primejdia, cu toate a- 
stea monstrul a ajuns atât de puternic, în cât, ca şi 
bălaurul din poveste, înghite o mulţime de fiinţi ome- 
neşti, ameninţă, ca, în curgerea vremei, să înghiță și să 
ducă la pieire nu numai naţii întregi, dar toată rasa 
albă! Cu toate astea, stăm în faţa lui ca hipnotizaţi și 
nici nu putem nădejdui în venirea unui viteaz care 
să-i taie di'ntr'o dată capetele; căci e prea puternic, 
ba jertfele lui simt plăcere de a i se aruncă în ghiare. 
Dovadă că nu mărim de loc lucrul, iată ce zi e un 
ziar german, tot spre a dovedi, cu pilde, relele alcoolului: 
Roadele unui ogor mare cât amândouă statele Wurt. 
temberg şi Baden se nimicesc şi prefac in băuturi 
otrăvitoare. Un milion și jumătate de oameni, muncesc 
la pregătirea otrăvei menite poporului german, adică 
a băuturilor alcoolice. Aproape cinci miliarde de lei (cinci 
mii de milioane) cheltuesc Germanii cu băuturile, de trei 
ori odată cât pentru armată și flotă! Adică tocmai atâta 
cât au luat dela Francezi despăgubire de răsboiu, în 
1871. Ce îmbunătăţiri nu s'ar putea face cu asemenea 
sumă ? Câtă sănătate, câtă viaţă și putere de muncă nu 
sar cruță |! Câte nenorociri, câtă durere şi suferință ar 
lipsi şi câte lacrimi nu s'ar vărsă! Acestea plătesc mai mult 
decât toate miliardele lumii! Vai! rătăcire a minţei omene- 
şti, care plătește pentru a-şi fauri nenorociri, pentru a se 

nemici! pentru a-şi slăbi puterea trupească și sufletească 
și a se -face mai puţin în stare a duce lupta pentru traiu. 

Alcoolul face pe fiecare an mii de nenorociţi, mii 
cari se ucid, zeci de mii cari sfârșesc în casa de nebuni, 
în închisori, în casele de îndreptare și ospicii. Pe sute de 
mii îi duce înaintea judecăţei, pe sute de mii în spitale. 
lar sute de mii de copii, din pricina alcoolismului, -ori 
chiar numai: a băuturilor din timp în timp, se nasc slabi 
ori prăpădiţi. Sute de mii de băieţi și de fete din 
părinţi băutori, necumpătaţi ori chiar din cei cari beau 
foarte puţin, cad în ghiarele beţiei și nemicesc într'un 
ceas, rodul unei educaţii lungi. E numai schița slabă 
a relelor ce face alcoolul; dar e de-ajuns spre a îndrep- 
taţi lupta în potriva lui și a chemă școala în ajutorul 
acestei lupte; caci deșertăciune vor fi toate celealalte 
învățături, dacă insul și naţia vor cădea mai curând ori 
mai târziu pradă acestui reu. 

De-aceea toţi luptătorii în potriva alcoolului stărue 
a se da, în școala, acestei lupte mult mai mare lu- 
are aminte. La fiecare învățătură, unde se poate gasi 
prilej, să se vorbească stăruitor despre ea. Așă la 
Chemie, unde se vorbește de toate însuşirile alcoolului; 
la Botanic, vorbind de-prune, cartofi și grâne, pe 
cari omul, în nesocotinţa lui, le preface în otrăvuri. La 
Istorie, vorbind de Indieni, Americani, cari aproape 
s'au stins din pricina băuturei; de armate cari au pierdut 
luptele, findcă sau dat la beţie, bunăoară cum a pățit 
armata lui Carol al XII-lea; ori acum, de curând, în răz- 
boiul ruso-japonez, în care japonezii, băutori aproape 
numai de ceaiu, au învins pe bautorii de votca.. Chiar 
în Biblie (la Noe) şi Catehism sunt locuri, unde profesorul 
e dator să vorbească despre relele acestui dușman al 
omenirei. De-asemenea cărțile de cetire trebue să 
aibă istorii bine alese, cari, prin puterea lor de îndemn, 
sa lucreze asupra școlarilor. Numai prin spuner.a cât 
mai deasă a poveţelor, ajungem să le întipărim în min- 
tile copiilor şi tinerilor și sa formăm credinți nestră- 
mutate, cari cu vremea ajung adevărat crez. 

Intrebarea cea mare pusă pretutindene, e: cine să facă 
propoveduire? Profesorii, învățătorii și institutorii sunt 
şi ei oameni cari pot zice: Homo sum el nihil huma- 

num a me alientim puto (om sunt și nemic omenesc 
nu-mi este străin). Căci, nu toți profesorii și învățători: 
sunt singuri încredințați de relele alcoolului. 

Hristos, pentru întemeerea creştinismului, a avut ne- 
voe de apostoli, cari credeau și cunoşteau ei singuri 
cuvântul Domnului. De-aceea și această luptă, atât 
de însemnată, are nevoe de apostoli adevăraţi, adânc 
cunoscători, nu numai ai relelor alcoolului, dar și cum 
trebue lucrat și luptat în potriva lui. 

Suedia, privind lucrul din acest punct de vedere, 
şi-a zis că interesul cel mare pentru înfrângerea alcoo- 
lismului, îl are înainte de toate, statul, atât pentru 
întărirea naţiei, cât și din punct de vedere bănesc. Căci 
toate cheltuelele sunt puţin lucru faţă de cele ce-i 
impune reul băuturilor. Cheltuele cu spitalele, ospi- 
ciile, închisorile, casele de nebuni și cu săracii îi cad 
în sarcină ; pe urmă mortalitatea e pagubă mare 
pentru societate. De-aceea a crezut că banii ce va 
cheltui cu lupta în potriva alcoolismului sunt foarte 
bine întrebuințaţi și vor aduce cele mai bune dobânzi. 
Anul trecut a dat douăzeci și cinci de mii de coroane 
pentru pregătirea de apostoli printre profesori şi 
învățători. Anul acesta a dato sută de mii, pentru 
procurarea a patruzeci de preoți și a o sută de învăţă- 
tori antialcoolici, cari să poată duce luptă spornică. 

Suedia e ţeara unde se pot vedea bine roadele 
luptei antialcoolice, deşi acum 5o de ani, se îngrozi- 
seră cârmuitorii de relele ce aducea acolo beţia. 

A face din toți învățătorii și profesorii adevăraţi 
luptători pentru această treabă, e greu lucru, e însă 
mai lesne pentru seminarii și școlile normale. 

Aci s'ar putea însuflă groaza de băuturi, arătând mereu 
și mereu, vreme de atâţia ani, toate relele. Pentru 
acest lucru trebue întrebuințate toate mijloacele, ca 
lecţii, tablouri, încercări asupra animalelor, dându-le 
băuturi și văzând ce urmări au; cercetările prin spitaluri și 
ospicii; cercetarea amănunțită a datelor statistice și cetirea 
unei literaturi, din care să se vază relele alcoolismului. 

Asemenea pregătiri, făcute ani de zile, vor da 

apostoli adevăraţi şi luminaţi, cari la rândul lor vor 
însuilă în copii şi tineri, groaza impotriva băuturilor. 
Numai prin asemenea muncă stăruitoare vom scăpă 
satele de sărăcie și prăpădenie, iar oraşele de zecile 
de mii de hainianale, cari sunt mereu o primejdie; nu- 
mai prin propăveduire stăruitoare în potriva alcoolului, 
va scăpă rasa albă de pieire. 
Sofia Nădejde. 


LEGILE ŢĂRII. 


Despre închirierea muncii. 


O 

GIN ubpă cum am văzut, cinevă poate să-și închirieze, altuia, 

SIN) casa ori moşia, după „cum poate să-şi închirieze şi 
RI) munca şi această închiriere a muncei este tot un con- 
37 tract. 

9 Când închiriez cuivă casa mea, el are dreptul să se 
folosească de dânsa, plătindu-mi o chirie. Când cinevă se 
tocmeşte servitor la un altul, acesta are dreptul să se folo- 
sască de munca lui, plătindu-i un preţ care se numeşte, 
salar. 

La noi se obişnueşte a se da diferite numiri prețului în- 
chirierii muncei. Servitorilor se zice că le plătim leafă sau 
simbrie ; funcționarii au salar; advocaţii primesc dela clienţi, 
pentru serviciile cari le fac, un preţ numit onorar,ca şi 
medicii; ţăranii, pentru muncile agricole, au piată, etc. Toate 
aceste plăţi a închirierii muncii se numesc în lege: 
salar. 

In vremurile de astăzi sunt o mulţime de legi care regu- 
lează închirierea muncii, pentru diferitele feluri de munci- 
tori. 

Muncitorii agricoli au legea lor, numită Legea pentru în- 
voelile agricole, prin care se statornicesc drepturile şi da- 
'oriile lor, ca şi drepturile şi datoriile proprietarilor şi aren- 

"“aşilor, cari se numesc patroni. 

Lucrătorii din fabrici au legile şi regulamentele lor deo- 
sebite ; funcţionarii Statului, judeţelor şi comunelor de ase- 
menea ființează după anumite legi; servitorii cu simbrie ur- 
meză după legea peniru servitori; înstârşit, cu recrea vre- 
mei, fiecare breslă de muncitori are să aibă anume legi şi 
regulamente, cari să statornicească legăturile lor cu patronii. 

Inchirierea muncii este un contract consensual; prin 
urmare, un asemenea contract se formează prin consivuţi- 
mântul amândoror părţilor. Vreau să-mi secer un lan de 
grâu; mă pun la cale cu muncitorii, ne învoim så le plătesc 

atât pe hectar; ei seceră, eu le plătesc atâta cu cât ne-anr. 
învoit. Asta însemnează că muncitorii au consimţit la acest: 
contract. 

Cu toate acestea legea pentru învoelile agricole mă opre- 
şte să plătesc numai 8 sau 10 lei hctarul de secere şi mă 
obligă să plătesc atât cât s'a fixat de comisiunea regională. 
S'ar puteă zice, în asemenea caz, tă un asemenea contract: 
nu-i făcut prin consimţimnântul liber al meu, întrucât o lege 
îmi impune cât anume să plătesc, pentru a puteă contractă, 
pe când un consimţimânt este liber când nu-i silit de nimeni.. 

Legea aceasta, însă, intervine — se amestecă — în daraverile 
dintre mine şi acel care vrea să muncească pe moşia mea, 
pentru niște motive temeinice. 

Marea mulţime a populaţiunii noastre, ca şi în toată lumea, 
se compune din oameni săraci, cari dacă nu ar munci, ar 
muri de foame. Omul nevoiaş este nevoit să primească orice 
condiţii i-ar impune acel care-i plătește munca, şi s'a şi văzut. 
în țara noastră că unii proprietari şi arendaşi plătiau munca 
ţăranului cu nişte preţuri de râs. Sunt locuri în care so plă- 
tea 20 de bani prăjina de prăşilă la păpuşoi ; iar alte munci 
poţi să spui că se făceau de pomană. Omu-i liber să primea- 
scă ori nu o asemenea învoială, că doar asta însemnează 
libertatea individuală, Aşa-i. Dar pe de altă parte legea 
nu poate îngădui ca cel mai puternic să tragă foloase nedrepte 
dela cel mai slab ; și când cel mai siab este săcătuit de către cei 
mai puternic, din pricină că-i sărac, nici consimţimântul aces- 
tuia nu-i liber şi sărăcia îl nevoeşte să consimiă. 

De aceea legea pentru învoelile agricole a statornicit un 
preţ sub care ţăranul să nu se poată învoi la munci agri- 
cole, şi un preţ peste care proprietarul sau arendaşul să nu 
poată da ţăranului pământ de hrană. Se zice că legea a 
stabilit minimum (preţul cel mai mic) pentru muncă ş& 
mazimum (preţul cel mai mare) pentru arendă. 


Artur Gorovei. 
Ne =0 BAA 


PATRIA. 


Patria e pâmântul pe care ne-am născut şi în caro dorm stră- 
moşii noştri în mormintele lor. Ei şi-au vărsat sudoarea spre 
a o împuternici 'şi-au risipit sângele spre a o face liberă, şi în 
Incrările, în luptele lor se gândeau ia noi cari eram să le urmăm 
opera; ne ziceau «urmaşii» lor şi munceau pentru noi. 

Patria e marea legătură frăţească care uneşte pe toţi oamenii 
cari vorbesc aceiaşi limbă şi sunt supuşi aceloraşi legi. Patria 
e trecutul, e vremea de faţă, e viitorul inimilor şi inteliginţelor- 
noastre, 


PEȘTISGRUL 


(Traducere din |. germană). 


— «Peştisor, să te păzeşti, 
«Undiţa s'o ocoleşti ! 

«Căci cârligw ti intră 'n gât ! 
«Și eşti prins numai decât. 


«Vai şi-amar apoi de tine!.. 
«Fugi degrabă, pân ţi-e bine... 
“« Lângă apă, nemișcat, 

«Nu vezi tu pe-acel băiat?» 


Peştişorul nu credea, 

Viermele-l ademeniă. 

— «Aş... doar wo să mă şi-apuce 1.» 
Drept spre undiţă se duce... 


„Și "n cârlig e prins pe loc — 
— «Peştişor făr de noroc! 
«Nu puteai spre fund sănnofi?... 
«Fugi acuma, de mai pofi!» 
«P. Dulfu. 


. 


hRânile de vară. 


ana zisă de vară a calului, este una dintre 
boalele lui foarte ciudate. 

Aceste răni ale pielei, la început mici, se 
măresc încetul cu încetul, se întind ca ul- 
cerile, ca bubele rele. Lăsate libere, neacoperite, la. 
aer, prind la suprafaţă un fel de pojghiță galbenă 
sau cenușie. Ele pricinuese adesea mâncărime, ce- 
eace facă ca animalul să se scarpine, să se frece 
de obiectele dinprejur, sau să se muşte cu gura. 

Cauza rănilor de vară ar fi diferiţi microbi şi 
necurăţenia pielei. 

Rana mică la început, după cum am zis, tinde 
a se mări, ia o înfățișare urâtă, este moale la su- 
prafaţă, tare şi sgârcioasă dedesubt. 

Rănile de vară se pot ivi pe toate părţile cor- 
pului, dar mai ales pela piept, pe spete, pe mem- 
bre, pe unde vin hamurile. Ele s'au tratat în di- 
ferite chipuri. Cel mai bun mijloc de întrebuințat: 
pentru obţinerea vindecării constă în atingerea 
lor cu tinctură de iod. In acest scop, se ia puţină 
vată, sau câlți, sau scamă şi se înfăşoară în 
vârful unui beţişor curat. Se înmoae vârful astfel 
înfăşurat, în sticluţa cu tinctură de iod, și-apoi se 
atinge rana cu el, plimbându-se de mai multe ori 
pe toată suprafaţa ei. 

Facem aceasta regulat în fiecare zi odată şi chiar 
de două ori, dimineaţa şi seara. 

Aceste răni s'au numit de vară, pentru că ele se 
arată în timpul călduros, primăvara şi vara, ți- 


Cai englezești de curse. 


nând toată vara daca nu sunt îngrijite, tratate, până 
către toamnă când se vindecă cu ușurință, câte 


odată fără nici un leac. 


Irimia Popescu 
Medic veterinar. 


Roosevelt la o vânătoare de lei. 


ată cum povesteşte Roosevelt, fostul preşedinte 

a] Statelor Unite, o vânătoare făcută de Ne- 
gri africani. E vorba de Negri Nandi. Nandi 
a sunt popor de păstori, rude cu Masaii, prin 
limbă şi obiceiuri. 

Vânează lei numai cu sulița. Tânărul se bu- 
cură de vază cu atâta mai mare, cu cât a 

să doborât mai multe fiiare de astea 
Indată ce-au aflat că se pune la cale o vânătoare de lei 
în împrejurimile locului Sergo, au şi sosit; vre-o 800 de vå- 
nători în lagărul Americanilor. Dar aceşti au ales numai 
60—70, pe cei' mai dibaci. 

Goana a început în demineaţa lui 7/20 Noemvrie 1909. 
Albii erau călări şi armaţi cu puşti. Pe la amiază ajunseră 
într'un loc unde iarba eră naltă cât omul, iar ici papură şi 
di'necolo copaci înrudiţi cu bradul, dar pitici. 

După ce făcură vre-o trei kilometri prin iarbă, numai ce 
stârnesc la vre-o 300 de paşi de ei un leu; dar, acesta, făcând 
salturi mari, se face nevăzut în bălării. Il urmăresc şi în curând 
îl văd iar cum sfăşiă un cerb. Ispita de-a-l împușcă eră 
mare; dar făgăduiseră Negrilor să-i iase să-l omoare după 
obiceiul locului. 

S'au oprit la vre-o 50 de m. de fiară, cu puştile gata, la 
întâmplare de-a fi venit leului gust să năvălească asupră-le. 

Vânătorii Nandi sosesc şi fac cerc mare în jurul leului. 
Cei cari erau mai aproape, ţineau pavăza în faţa lui, scu- 
turau sulița şi-i urmăreau cu băgare de seamă mișcările. 

Cercul se îngustă mereu. Leul începi a aretă neliniște. 
Clătina furios coama şi se băteă cu coada armată la capăt 
cu un vârf ascuţit. ca de oţel. 

Işi aretă dinţii înfiorători, parc’ ar fi voit să-şi sperie 
duşmanii. Se uită în toate părţile, mugind, din când în când, 
fioros. 

Priveliştea ajunsese la culme. Negrii căutoii să-l lovească 
di'ntr'o coastă. Căpetenia lor aruncă sulița şil atinse. Leul 
s'a răpezit asupra lui, dar acesta l’a respins cu altă suliță. 
Suliţa întră de trei sferturi de metru în trupul fiarei. 

Scoase un muget tunător și ajunse de izbi cu ghiarele în 
pavăză; dar, îmbrâncit căzu pe spate. 

Altă suliță vine vâjâind şi-l loveşte; iar când se încearcă 
a se aruncă sărind asupra dușmanului, întâlneşte pădure 
de suliţi în drumu-i. Apucă aşă de straşnie cu dinţii una. 
din ele încât o rupe; dar după aceea căzu mort. 

Negrii i-au mai dat o mulţime de lovituri până ce s'au 
încredințat că nu mai mişcă. 

In vremea aceasta dănţuiau cu ţipete selbatece în jurul 
vânatului. 

Dela clipa când căpetenia a aruncat cu sulița păn la 
sfârşitul luptei au trecut numai zece minute, poate şi mai 
puţin. 

Ca încheere, războinicii au ridicat pavăzele deasupra ca- 
pului şi au mai tras uh danţ în jurul leului, cântând cu 


glas gros un cântec de biruinţă. 
Luehs. 


(3 Va > 
St e A o Pe 


Un bun mijloc pentru a disolva adunările femeilor. 


Zilele trecute femeile din Berlin au ţinuto mare adunare 
în care voiau să aducă hotăriri cu privire la dreptul lor- 
de a alege deputaţi şi de a fi alese. Publicul a încercat 
în fel și chip să disoalve adunareadar femeile nu voiau cu. 
nici un preț să părăsească localul. Un contrar al sexului 
frumos, om foarte giret, văzând că nu-i chip să le îm- 
brăștie, şi-a procurat câţivă soarici vii la cari le-a dat 
drumul în sală. In câte-vă minute sala eră goaă, curagioa- 
sele părăsiseră terenul. Bărbaţii prezenţi putură lua apoi 
în liniște deplină o rezoluţie contra dreptului de vot al 


femeilori. 
(Gazeta Transilvaniei.) 

E Apus de soare este un titlu alegoric. Soarele care 
"13 apune este marele şi viteazul Voevod Stefan al 


Lala 


AI Moldovei. 

Autorul şi-a ales anul din urmă al vieţii acestui 
erou. E toamna anului 1503. Ştefan se află cu soţia sa Maria 
în castelul din Suceava. E îmbătrânit, se simte îmbătrânit 
şi mai ales îl supără rana dela picior. Cu toate acestea, se 
pregăteşte de răsboiu ca să pună deplină stăpânire asupra 
Pocuţiei. Vrea să plece îndată, deşi Doamna se roagă să 
amâne până în primăvară. Vin pârcălabii, vin generalii. Toţi 
sunt cuprinși de aceeaşi nobilă ardoare şi toţi au încredere 
în mintea şi braţul Voevodului, afară de paharnicul Ulea cu 
doi prieteni. Se aşteptă acum oștile. Se aud cântări nedes- 
luşite din depărtări şi Ştefan întreabă dacă se văd: 


>. 

= Zliceam că Teatrul Naţional şi-a deschis anul acesta 
pe porţile cu piesa d-lui Delavrancea: «Apus de soare». 
RE 


Ig S9) 
| 
oZ 

Rareş, (de pe zid). — Abia se văd... Vin... Din Scheia... 
din Lisaura ... din Ciritei ... de pretutindeni ... 
Stefan — Oh! săracii!... Săracii mei şai voştri ... Săraci și 


voi şi eu... Ce bogată e Moldova! (Stefan și hoierii se reped spre 
zidul care înconjoară ograda, afară de paharnicul Ulea, stolnicul. Drăgan 
şi jitnicerul Stavăr). 

Pâreălabul &rumază (de pe zid). — Ca nişte nori albi ce se 
târăe pe pământ... 

Stefan. — Da... 


Natmanul Arbore. — Ca nişte turme de berbeci... 

Stefan. -— Da... da... 

Hrăman. — Par'c'auz cevă... dar nu-i văz... 

Stefa]. — Parcă văz ceva... dar nu-i auz... 

Logofătul Tăut. — Nu-i aud şi nui văz... dar îi simţ... 

Stefan. — I-auz şi-i văz, îi văz şi-i auz... O! cum se varsă 
apele în Siret aşă vin şuvoaele în Suceava la chemarea Voevo: 
dului lor!... Auziţi?... „Supt poale de codru verde...» 

Hrăman. — Incep să-i şi văz... 


(1) Insoţim această cronică de patru ilustrațiuni ce înfăţişează câtevă 
din momenteie principale ale acţiunii. Le-am reprodus cu autorizațiunea 
Direcţiunii Teatrului naţional, după fotografiile făcute de Durazzo. 

Şteful. — Incep să-i şi auz... 
Ştefan (trage sabia şi face semn în depărtare). — O ! mai sunteţi!. . 
Să nu vă mai sece izvorul vostru !. .. 


In vara următoare, se întoarce dela luptă. Vine întâiu 
Clucerul Moghilă, care povesteşte Doamnei vitejiile armatei, 
apoi vine însuş Ștefan cu boierii săi. Bucuria ar fi mare, 
dacă Domnul n'ar simţi prea des durerile ranei, cari se în- 
răutăţesc din pricină că în luptă îi căzuse calul tocmai peste 
piciorul bolnav. 

Lucrurile par a-și luă drumul lor obişnuit: Ştefan se o- 
cupă de judecăţi și alte treburi ale ţării; dar Paharnicul 
Ulea cu câţiva prieteni ţes urzeală împotriva Domnului. Văd 
că în curând scaunul Moldovei va fi văduv şi socotesc că 
s'ar cuveni să-l ocupe un Ştefăniţă, fiul răposatului Ale- 
xandru, feciorul cel mai mare al lui Ştefan, iar nu Bogdan, 
pe care-l iubiă mult Ştefan, şi care pierduse un ochiu în- 
tr'o luptă. Uneltirea lor este însă afiată de o fată crescută 
la curtea lui Ștefan numită Oana şi care eră chiar copil din 
flori al lui Ștefan. Aceasta destăinueşte totul lui Ştefan. A- 
tunci Domnitorul chiamă pe Ciucerul Moghilă şi-i poruncește 
ca pentru ziua de 1 Julie să adune la curte pe toţi boierii 
şi pe ostaşii ce au mai rămas în Suceava. 

Actul III înfăţişează sala tronului. Pe păreţi portretele ve- 
chilor Domnitori. Ştefan intră cu Doamna şi cu doctorii. Erau 
acum trei doctori, căci venise unul din Roma, altul din Ger- 
mania și unul dela Hanul tătăresc. Aceştia, după sfatul ce 
au ţinut împreună, au hotărât că nu e altă scăpare decât 
să ardă rana dela picior, căci altfel curând trupul va fi o- 
trăvit. Pe atunci nu se găsise încă substanţele adormitoare 
și când se făceă vreo operaţie unui bolnav, trebuiă ca el să 
rabde şi să stea legat ca să nu se mişte. Dar cum să-i spună? 
Ei încearcă cu tot felul de cuvinte acoperite până când Ştefan 
înțelege de ce e vorba şi zice: 


Ștefau. — Brrr! grozave dureri... Şi se sfârşeşte. O! ho! 
ho ! prieteni şi vă e milă?... Ardeţi stricăciunea după acest 
stârv care a fost odinioară nebiruitul Ştefan! Puneţi foc pre- 
tutindeni, ş'aici. .. Şaici... ş'aici... pân 'ăţi preface în scrum 
trecuta mărire de o clipă ce-a strălucit în faţa atâtor orbi, domnii 
creştinătăţii! ... $mil... a! Şmil... puteai să-mi spui d'a 
dreptul ... Pe coconi să-i momeşti, dar pe Stefan... Ardeţi 
degrab şi fără milă! (Le face semn să se ducă). Să vedem dacă 
bătrâneţile mele s'or mai aprinde de focul vostru. 


Se hotărește deci ca a doua zi să se facă. operaţia şi doc- 


torii ies. 
Rămânând singur, Ştefan primeşte pe Rareş. Rareş e tå- 

Stefan (către Paharnicul Ulea). —Cine e mai bolnav din noi 


amândoi ?. . 
(Actul I, Scena 7) 

năr, e căpitan de oaste, e viteaz; el trăeşte la curtea Dom- 
nului, dar nu ştie că este fiul lui. Fiindcă iubeşte pe Oana şi 
fiindcă aceasta e socotită ca fată fără părinţi, o cere în că. 
sătorie dela Ştefan. Acesta nu-i răspunde nimic hotărît, ci-i 
zice să se ducă la Hârlău la mama lui şi s'o întrebe pe ea. 

După plecarea lui, încep să se adune boierii. Paharnicul 
Ulea nu vine, dar i se trimite vorbă că va fi adus fără voe 
şi atunci se arată şi el cu tovarășii lui ca să asiste la săr 
bătoarea al cărei înțeles nu-l cunoaşte încă mai nimeni. 

Dar iată pe Ştefan, în fața Doamnei, a fiului său Bogdan, 
a curţii, a boierilor şi oştenilor. El zice: 


Ștefan (se ridică din jef). — Ostaşi, boieri, curteni, v'am adu- 
nat aci să staţi mărturie după ce n'oiu mai fi. Sunt patru-zeci 
şi şapte de ani... mulți şi puţini... de când Moldova îmi 
ieşi înainte cu Mitropolit, episcopi, egumeni, boieri, răzaşi şi 
țărani, în câmpul dela Direptate, şi cum vru Moldova așâivrusei 
şi eu. Că vru ea un Domn drept, şi n'am despuiat pe unii ca 
să îmbogăţesc pe alţii... vă vru ea un Domn treaz, şi am ve- 
gheat, ca să-şi odihnească sufletul ei ostenit... Că vru ea ca 
numele ei să-l știe şi să-l cinstească cu toţii, şi "numele ei 
trecù graniţa, dela Caffa până la Roma, ca o minunea Dom- 
nului nostru Isus Christos... 

Haturanul Arbore. — Numele tău, măria ta! 

Toţi. — Aşă e. 

Ştefan — Nu . . . nu! . . Eu am fost biruit la Răsboeni şi la Chilia, 
Moldova a biruit pretutindinea! A fost norocul, a fost tăria !.. 
Sunt bătrân ... (Se întoarce şi priveşte grupul unde stau Paharnicul 
Ulea, Stolnicul Drăgan şi dJitnicerul Stavăr). 

Mulțimea. — Nu! nu! 

Stefan. — Oh! pădure tânără !.. . Unde sunt moşii voştri ? Pre- 
săraţi ... la Orbic, la Chilia, la Baia, la Lipnic, la Soci, pe Te- 
leajen, la Racova, la Răsboeni.. Unde sunt părinţii voştri? La 
Cetatea Albă, la Cătlăbugi, la Scheia, la Cosmin, la Lenţeşti... 
Unde sunt... bătrânul Manuil şi Goian, şi Ştibor şi Cânde, şi 
Dobru şi Juga, şi Gangur şi Gotcă, şi Mihai Spătarul, şi Ilea 
Huru Comisul, şi Dajbog pârcălabul, şi Oană, şi Gherman, şi 
fiara paloşului... Boldur?... Pământ... Şi pe oasele lor s'a 
aşezat şi stă tot pământul Moldovei ca pe umerii unor uriași? 
(Se oprește ostenit). Suflarea . . bătrâneţea ... (Săsetează cu privi- 
rile grupul lui Ulea). Cam cercat să unesc apusul într'un gând, 
că zic că sunt creştini, şi trimeşii mei au bătut din poartă 
în poartă, rugându-se mai mult pentru ei ca pentru noi, să 
lase răsboaele de zavistie şi să se ridice împotriva primejdiei 
obşteşti a creştinătăţii... Le trebuiă un om?... Erà... A 
fost.. Acum e bolnav... Văzând că rămâiu cu făgăduelile, am 
căutat să unesc răsăritul. (Pulgeră, plouă repede). Sam trimis la. 

s. . „ Doamne, tu singur știi ce a fost pe inima mea. . -» 
(Actul III, saena 3). 

Unguri, la Leşi, la Litvani, la Ruşi, ia fătari .. An făcut cărări 
bătând drumurile pustii oamenii mei, şi de geaba. Invoeli „cu 
peceți în calapoade, iscălituri fudule... Si praful s'a ales de 
învoeli. Vladislav un molâu, un întristat; Alexandru un fudul, 
un lagelon, o slugă a popii dela Roma; Ivan un năuc, căzut în 
copilărie ... (Un tunet urmat imediat de un trăsnet). Când voiu fi în 
faţa lui, voiu îndrăsni să-i zic: Doamne, tu singur ştii ce-a fost 
«pe inima mea. că'n tine am crezut, că nici-o desertăciuna nu 
«s'a lipit de sulletui meu, că am stat zid neclintit în faţa 
păgânilor .. . Dar toţi mau părăsit. .. Doamne, osândeşte-mă 
«după păcatele mele, ci nu mă osîndi de pacea cu Turci spre 
«mântuirea sărmanului meu popor !» (Fulgere şi tunctt). Bogdane, 
Turcii sunt mai credincioși ca creştinii, cuvântului dat... Ți- 
neţi minte cuvintele lui Ştefan care va fost baciu până la 
adânci bătrânețe... că Moldova n'a fost a strămoșilor mei, n'a 
fost a mea şi nu e a voastră, ci a urmaşilor voştri şa urma- 
şiior urmaşilor voştri in veacul vecilor... Ah!. nimic.. Bă- 
trân, bolnav şi neputincios... Mantia asta e prea crea... S> 
poarte altcineva- mai tânăr. .. (Mișcare în mulțime. Mirare). Bog- 
dane!... (l-o pune pe umeri). Şi voi mărturie a ceeace aţi vă- 
zut, spuneţi (ării (Lunetele se întețes:) că voinţa mea o să se ungă 
Bogdan de când sunt în viaţă... Că voinţameaşia ei a fost pu- 
rurea una... (Capetele boierilor se pleacă în semn de ascultare) 
(Ștefan trage pe Bogdan spre tronul Modovei). Bogdane ... vino.. 
sue-te ... aşeză-te... pune coroana.... Bine... (Ingenuchiă). 
Doamne, binecuvintează ... (Dă să-i sărute mâna). Ah!.... 
Se ta oegegie de pe treptele tronului în braţele Mariei șa doftorului 
Cesena)). 


In actul din urmă Doctorii fac operaţia pregătită. Stefan 
nu primeşte să fie legat de pat, cum se făceă cu "bolnavii 
de obiceiu. El nu se va mişcă şi în timpul când doctorii îi 
sfredelese piciorul cu fierul ars, el zice «Tatăl nostru». Partea 
aceasta este foarte mişcătoare, ea arată tăria fizică şi mo- 
rală cari au caracterizat în toată viața pe acest om renumit. 

Rareș se întoarce. Aflase că este frate cu Oana şi o va 
iubi de-acum ca soră. Oana află şi ea că e fiica lui Ştefan 
şi acum ar fi trebuit linişte bolnavului şi odihnă. 

Dar se ştie obiceiul vremii. Trebuiă ca poporul! adunat în 
piaţă să aclame pe noul Domn. Această aclamaţie aveă să 
se facă atunci la 2 Iulie 1504. Din odaia bolnavului se puteau 
auzi zgomotele din piaţă. Ele încep... Pe cine aclamă ? Cei mai 
mulţi zie«Bogdan !» Dar şi unii strigă Ştefăniţă !» Bătrânul Şte- 
fan se deşteaptă din amorţeala în care zăceă şi... ca leul rănit 
de moarte care-şi sbârlezte coama şi se repedo să sfâșie pe 
vânător, zice şi el: 


Ştefan. — i... î...1... Parcă gun alt nume... Nu strigă 
toţi la fel... Cine să trăească? (Se scoală pe jumătate). Cine- să 

trăească ? .. Ștefan ? Eu ? Fiul cui? .. Nepotul cui ?... Moghilă, 
vezi ce strigă... (Moghilă se duce la fereastră și se întoarce schimbat 
la faţă). Spune-mi vorba care ar ucide pe oricare altul în locul 
meu.. Ce?... 

Deşi doctorii spusese că «<ori-ce mișcare e moartea . el se 
scoală din pat, ia sabia şi se repede în mijlocul mulțimii. 


Ştefan. — Oană! sabia.. sabia... cam să judec!... (Oana 
îi dă sabia). Ştefan, nu Stefăniţă ... viu, viu, numai decât! O! 
ho! ho! să se împlinească legea!... (Ștefan pleacă repede și, 


sciopătând mai greu, iese prin stânga). 
Peste câtva timp se întoarce. 


Ştefan se oprește pe treptele intrării. cu părul în neorândueală, turburat, 
ca un halucinat. De pe sabia lără teacă, curge sângele. Toți fac câtivă 
paşi spre el și se opresc încremeniti de durere si de spaimă. 

Ştefan. — O! Cine vrea pe Ștefăniță, nepotul răposatului 
Domn al Moldovei ?... Cine a zis că sunt bătrân şi bolnav?.. 
Pe Ulea l-am măsurat cu privirea ... Murise înainte de a-l izhi!.. 
Picăturile astea sunt calde... In fiece ostaş este o fiară ... 
Eată-l... Pândeşte călare.. Calul îi tremură şi joacă... Bagă 
pinteni pân'la rădăcină. Chiue de înfioară valea Racovăţului ... 
Unde e mai greu acolo cade... Un leu în mijlocul dinorilor... 
Sboară capetele până nu mai simte mâna din umăr... Când 
mă văzi! îşi coprinse faţa cu amândouă mânele, şi eu cu amâu- 
două o învârtii şi trecu prin el ca print”un aluat ce se dos- 


peşte ... Dumnezeu să l ierte... Dumnezeu?... Dar cine e de 
vină? Io Ștefan Voevod am suit pe Bogdan pe tron ... lo Ste- 


fan Voevod i-am aşezat cu mâna mea coroana strămoşilor mei... 
El fu de faţă şi văzu ce vreau eu. gi tot sfatul, şi toată os- 
tăşimea . .. Sufletu mi nu vrea şi ca un scos din fire se aruncă 
în sabia mea... Cine e de vină?... Se cutremură Moldova 
şi-o prăpastie se deschise ... Şi cu acest sfânt oţel oprii cutre- 
murul şi umplui prăpastia !... (Saude: să trăească Domnul BogdanN 
1..î...1.,.Da..,! Sa împlinit legea! (Scohoară treptele şi a: 
runcă sabia). Ţi ai împlinit menirea ca şi mine ! Maria... Oana.. 


Răsullarea ... (Cade pe brațele lor și-l duc pe scaunul cu stemă). 
Deschideţi geamurile... Apă... (Oana îi dă apă in paparul de 
alabastru). 


Astiel se sfârşeşte Ştefan în ziua de 2 Iulie 1504. l 
Astfel se sfârşeşte mişcătoarea şi patriotica dramă a d-lui 
Delavrancea. 
Gh. 

Congresul internațional de higienă școlară 


AR 3 
W 


n luna lui August s'a ținut la Paris al 3-lea con- 
gres internațional de higiena şcolară. Medici şi 
oameni de şcoală din Europa și din America s'au 
“PB adunat acolo ca să arate pe deoparte constată- 
rile făcute de ei, pe de alta ca să spună ce so- 
cotesc folositor pentru o bună îngrijire a sănătăţii co- 


pilor in vremea cât urmează la școală. 


Mute și variate chestiuni s'au dezbătut aci, in cele 
II secţiuni în cari erau împărţiţi membrii congresului. 

Dintre acestea vom pomeni pe a _eea a supravegherii 
desvoltării fizice a copilului. 

Invăţătura silește pe copil să desfăşure muita energie 
tocmai în vremea când corpul lui se află în deplină des- 
voltare, în vremea creşterii. Este rolul educaţiei fizice 
să puie la loc ceeace pierde școlarul prin silințele sale 
si e rolul medicului școlar să-l observe din vreme în 
vreme. Observațiile acestea se înscriu pe nişte fise sau 
carele de sănătate. Multe și preţioase informaţii au dat 
medicii din diferite oraşe despre chipul cum se face la 
dânşii acest serviciu. De vre-o 2—3 ani avem și noi, 
în câteva orașe, organizat un serviciu medical școlar și 
nădăjduim că roadele lui vor fi din ce în ce mai însem- 
nate. Acest serviciu trebue să urmărească: 1) prevenirea 
boalelor contagioase, 2) îmbunătăţirea stării generale a 
elevilor, să-i atle neajunsurile şi sa i le îndrepteze. 

Cu ocazia congresului s'a organizat la Paris şi o ex- 
Pozfiune de higienă școlară. In această expoziţie s'a 

putut vedea cum sunt localurile şcolare, cum sunt ine 
stalațiile de băi şi de gimnastică, cum este mobilierul, 
ş. a. din diferite ţări unde higiena școlară a făcut pro- 
grese mari. Vizitatorii au dobândit invățăminte preţioase 
şi fiecare s'a întors în ţara sa mai întărit în convingerea 
că, dacă nu s'a făcut nimic, trebue să se înceapă o- 
dată, iar, dacă s'a făcut, să se urmeze cu stăruință pe 
aceeaş cale. 

S'a putut vedea aici fotografii ale şcolilor în aer liber, 
o încercare îndrăsneaţă ce se face acum în Anglia. 

Din România s'au dus acolo mai mulţi medici, între 
cari ştim pe dr. Cealic, şi pe dr. A. Costiniu. D-lor au 
prezentat comunicări despre începuturile modeste ce s'au 
făcut la noi și ne vor spune cu deamănuntul cele ce au 
văzut și auzit pe acolo. 

A. 


PORTUGALIA 


Ziarele ne au adus ştirea că o mişcare s'a produs în 
Portugalia şi că în locul regelui Manoel, care a fost detronat, 
s'a instituit Republica. Până acum nu se cunose în toate 
amănuntele faptele cari au adus această schimbare, nici 
nu se ştie dacă toată ţara va primi această schimbare a 
formei de guvern. Oricum să fie, Portugalia a atras asupră-i 
atenţia lumii. Socotim deci că va fi interesant pentru citi- 
tori, să dăm câteva amănunte despre această ţară. 

Æ á * 

Portugalia, aşezată la apusul Spaniei şi având la Apusut 
ei şi la Miazăzi Oceânul şi Marea Mediterană, are — după 
statistica din 1900 — o suprafaţă de 88.740 km. p. (România 
are 131.020 km. p.) şi o popuraţie de 5.016.267 locuitori (Ro- 
mânia are 7 milioane), adică 57 .de locuitori pe kilometru 

ătrat. 
i Dar, afară de pământul din Europa, statul portughez mai 
stăpâneşte insulele Azore şi Madere aşezate în Oceanul At- 
lantic spre apus de Africa şi Europa. Acestea au o supra- 
faţă de 3.203 km. p. şi o poporaţie de 406.865 suflete. 

Posesiuni are în Africa şi în Asia. 

In Asia, au trei porturi în India cu ţinuturi împrejur (Goa, 
Damao şi Diu), Macao, Timor şi Kambrig, cari reprezintă 
toate o suprafaţă de 20.806 km. p. cu 796.000 de locuitori. 

Mai însemnate sunt posesiunile din Africa. Insula Si. Toma, 
insula Principelui, insulele Capului- Verde, Guinea, Angola 

şi Mozambicul, toate fac la un loc o suprafaţă de 2.070.000 
km. p., cam a treia parte din Europa (Europa are 9.890.000 
km. p.) și o poporaţie de 6.460.000 oameni. 

CEE Ioregata' : 
JË Capului krdo aparine Portugaliei. 

Oraşe mari nu prea are Portugalia. Afară de Lisabona 
(356.000 loc.) şi de Porto (167.000 loc.), celelalte oraşe au 
între 10.000 şi 25.000 locuitori. 

Finanţele statului se prezintă astfel, după budgetul din 
1909 : 

Totalul veniturilor se socotește la 69.262.336 de milreis 
{milreis e o monedă care preţueşte aproape 4,50 lei) adică 
vre-o 317 milioane de lei. Totalul cheltuelilor s'a urcat 
la 74.605.880 milreis, adică vre-o 303 milioane de lei. Se vede 
deci un deficit de vre-o 16 milioane. 

Impozitele directe le aduc peste 58 milioane de lei, iar 
cele indirecte peste 130 de milioane de lei. 

Datoria publică a lor e foarte mare. La 1907 eră socotită 

ast-iel : 
190.408.530 milreis datorie afară din ţară, 
531.994.264 » > în ţară, 
18.540.000 > > flotantă 
800.952.794 adică peste 3.200.000.000 de lei. 

In budgetul cheltuelilor se văd înscrise 31.000.000 milreis 
(peste 123 de milioane lei) pentru datoria publică. 

Comerţul Portugaliei a fost în 1906 : peste 30.000.000 milreis 
{120.000.000 lei) ezport şi peste 60.000.000 milreis (240.000.000 
iei) import. 

Cifra cea mai însemnată a exportului Portugaliei o aflăm 
la lucrurile de hrană (16.000.000 milreis). La import cele mai 
importante cifre se găsesc la materiile brute (24.000.000 mil- 
reis) şi la obiecte de hrană (15.000.000 milreis). 

Tara care vinde mai mult Portugaliei este Anglia: îi vinde 
pe an mărfuri pentru 17.000.000 de milreis. 

Mărturile pe cari le exportă Portugalia sunt: vinurile 
(peste 10.000.000 milreis), pluta (pentru 4.000.000 milreis), peş- 
tele (pentru 2.000.000 milreis), ţesături de bumbac (pentru 
1.000.000 milreis), cupru (pentru 1.000.000 milreis). 

Pentru transportul mărfurilor, ea aveă în 1909: 58 de vase 
de comerţ cu aburi şi 269 cu pânze. 

Căi ferate sunt destule. In 1908 erau în exploatare 2.698 k. 

Efectivul total al armatei de pace este de 30.000 de oa- 
meni cu 2.676 de ofiţeri şi 554 de asimilați. 

Această armată e alcătuită dintr'un regiment de geniu {cu 
10 companii); din 6 regimente de artilerie de câmp (cu câte 
6 baterii), 2 baterii călăreţe, 2 baterii de munte şi câtevă 
grupe de artilerie de cetate; din 10 regimente de cavalerie; 
din 6 batalioane de vânători şi din 24 regimente de infan- 
terie (câte 3 batalioane cu câte 3 companii). 

Flota lor de răsboiu se compune din 50 de bastimente cu 
un tonaj de 33.275 şi cu 256 de tunuri. Principalele vase 
sunt: 1 crucişetor cuirasat şi 5 crucişetoare. 

Cu învăţătura Portughezii nu stau prea bine. Ei n'au mi- 
nister special de instrucţie. 

După budgetul din 1898—99, cheltuelile instrucţiunii pu- 
blice erau de 5.303.668 franci. In acelaş an aveau 5.339 şcoli 
primare publice şi private cu 237.791 şcolari, aveau 175- 
cursuri de adulţi cu 6.774 de elevi; aveau 27 licee publice 
cu 3.465 elevi; mai aveau şcoli comerciale, tehnice, ete. Por- 
tugalia posedă o universitate la Lisabona cu 5 facultăţi: 
teologie, drept, medicina, matematica şi filozofia. 

In chestia răspândirii învăţăturii în popor, ei stau foarte 
rău: în anul 1878 se socotea 82%, de analfabeți, iar în anul. 
1890 scăzuse la 79%. R 

R. 

G lucrare prețioasă. 


D-l D-r Vasile Bianu, medic primar al spitalului «I. ©. 
Brătianu» din Buzău, a dat la lumină, în tipografia Geor- 
vescu din Buzău, . carte de medicină populară, intitulată : 
«Doctorul de casă sau Dicţionarul sănătății». Ea este îm- 
podobită cu 315 chipuri, are 800 de pagini şi vorbeşte despre: 
structura şi funcțiunile organelor omului, medicina uzuală 
şi de urgenţă, tot felul de boale, accidente, otrăviri, asfizii- 
epidemii, contagiuni, microbi, nevroză, îpnotism, medica- 
mente, plante medicinale, pansamente, igiena generală, ali- 
mente, sfaturi pentru locuinţe, îmbrăcăminte, higiena preven- 
tivă, higiena etăților şi a profesiunilor, higiena curalivă, 
higiena sanatoriilor, higiena omului și asatelor, ape minerale, 
hidroterapie, băi, electricitate, gimnastică ş. a. 

«Din această carte — zice autorul în prefaţă — fiecare va 
putea învăţă cum trebue să se hrănească, să se îmbrace, 
in ce case să locuească şi cum trebue să-şi întreţină locuinţa, 
s'o încălzească, s'o ilumineze, s'o aerisească... În cazuri 
de boală şi accidente, va găsi sfaturi cât se poate de prac- 
tice şi la îndemâna tutulor pentru totce trebue şi poate să 
facă până la venirea doctorului». 

In celelalte limbi există foarte multe lucrări de acest fel. 
In limba românească s'au scris lucrări de medicină pentru 
popor de mai mulţi medici, dintre care vom cità pe re- 
pausaţii dr Manolescu, Ionescu-Buzău, Felix şi pe d-rii Se- 
“vereanu, Crăiniceanu, Ureche ș. a. Nu ştiu însă de-a se fi 
publicat o lucrare aşă de desvoltată şi aşa de cuprinzătoare 
ca aceea Ae care vorbim. 

Preţul unui exemplar este de 15 lei (14 coroane), iar pen- 
tru învăţători şi preoţi săteşti 13,50. 

X. 
DD toi 

Pagina glumeaţă. 


* Multe usi mai ai!..» 
(Din popor). 
Ilustrații originale de D. Stoica. 
Unul zise într'una din zile către nașu-său: 


— Nașule, veni-vei Duminecă la noi, că dacă nu, 
o să viu eu Sâmbătă la d-ta. 


Cum zise, așă și făcu, Sâmbătă se duse la naşu. 
Și ajungând în tindă, nu intră de-a dreptul în casă, 
ci se sui în pod, unde ştiă, că se află o slănină, 
ştii colea, nici groasă, nici subţire, numai cum e mai 


bună de mâncare. Slănina eră cam atârnată sus 

și așă că el, trebui să ia scăunelul care eră arun- 
cat mai la o parte și să-l puie sub picioare, şi tăiă 
câtevă bucăţi sdravene de slănină, dar când să se 


Bună dimineața, nașule!.. Da, Doamne, multe uşi 


mai ai!.. 

STERUHR“ 


Societatea «Steaua» lucrează pentru întinde 
rea învățăturii în popor, prin tipărirea şi răs- 
pândirea de scrieri şi publicaţii morale, pa- 
k triotice şi de folos practic, și pentru împiedeca- 
rea, prin toate mijloacele legiuite, a răspândirii de scrieri şi 
pubiicaţii imorale, sau cu tendinţe contrarii statului şi ideii na- 
gionale române, 


In acest scop publică şi o bibliotecă populară, din care au apărut până 
acum următoarele cărticele a câte 20 de bani: 

No. 1. Din Jara Basarabilor, de GG. Coşhuc — un reznmat al Istorie! 
noastre naţionale, dela colonizarea Dacilor pină la Răsboiul pentru neatâr- 
nare din 1877—78. 

No. 2. Foloasele învățăturii, de P. Duifu—o descriere a stării de azi a 
sătenilor noştri în asemănare ca a celor din ţările apusene şi mijloacele 
de îndreptare. 

No. 3. Minunea vieții şi cheia lumii, de Th. D. Speranţia—o povestire 
orală și instruetivă. 

No. 4. Gradina de legume, de loan Hâşeginu—tratat de grădinărie. 

No. 5, edicul poporului, partea I, de Dr. I. Felix -— poveţe practice 
de higienă. 

No. 6. Avem cu ce să ne mândrim, de T. hutescu-buţa — spicuiri din 
istoria și literatura naţională, cu îndemnuri pentru săteni la învățătură. 

No. 7. Medicul poporului, partea |, de Dr. I. Felix — poveţe pentru 
păstrarea sănătăţii. 

No. 8. Biserica Ortodoxă Română, de I. Michălcescu şi Victor Puiu — 
axplicațiuni asupra slujbei bisericeşti și a picturilor murale din Biserică. 

No. 9. Ștefan-cel-Mare, de Alex. Lepădatu — povestire populară a fap- 
telor şi răsboaielor purtate de Marele Domn al Moldovei. 

No. 10. Ce se poate învăţă dela un drum lung, de Dr, I. Simionescu— 
povestiri însoţite de exemple din viaţa sătenilor din ţări străine, spre a fo- 
losi ca pilde țăranilor noştri. 

No. 11. Comoara Dorobanţului, de Mihail Sadoveanu—pildă despre un 
om rău nărăvit și stricat din pricina beţiei, care, în urma unor întâmplări, 
s'a îndreptat pe calea cea bună, devenind un gospodar de frunte în satul său. 

No. 12. La Răscruci, de I. Slavici —povestire morală cu pilde cum tre- 
bue să se poarte omul în societate şi cum să iubească pe Dumnezeu. 

No. 13. Domnul Tudor din Vlădimiri, de N. lorga—schiţă biografică 
amănunțită despre Tudor Vladimirescu. 

No. 14. Pământul şi Țara noastră, de Aldem—o schiță geografică și 
sconomică a României. 

No. 15. Românii de peste Carpaţi, de I. Russu Siriana—studiu statistio. 

No. 16. Romanii şi Dacii, de Dr. I. Lupas -— povestire populară, despre 
tuptele dintre Romani și Daci şi despre obârşia şi alcătuirea poporului to- 
mânesc, 

No. 17. Satul Griviţa, de N. Rădulescu-Niger—poveţe despre. agricultura 
şi gospodăria sătenilor. 

No. 18, Cum ne putem feri de boalele molipsitoare, de Doctorul Ure- 
chiă—lă muriri şi sfaturi folositoare şi trebuitoare tuturor pentru buna ingri- 
jire şi păstrare a sănătăţii. 

No. 19. Superstiținnile păgubitoare ale poporului nostru, de George 
ogbuc. 

0. 20. Antim Ivireanul, de N. Dobreacu-—schiţă despre viața acestui 
vlădică, care a fost unul din cei mai însemnați, de cari am avut parte în 
trecut. 

Societatea a soos şi următoarele 5 tablouri în culori, executate artistic pe 
hârtie cromo: 

CREMA, PUDRA SI SĂPUN „FLORA" 


nu se vând decât în embalagiul original arătat aci (un sfert din mă- 
rimea naturală) şi cu urmatoarele prejuri : 


Crema lei 1.50—Pudră lei 2—Săpun lei 1.25 


Refuzaţi dar în interesul D-w. ca neveritabile dacă vi s'ar oferi aceste 
; == - preparate în cantităţi mai 
PLA mici sau altfel decăâl în 
embalagiul original aci 
arătat şi cu etichetele 
neniinse. 


cula pantu Infra. (AU 

Crema şi Pudra FLORA» se pot intrebuințà fără grijă cât de mul 
timp, acest fapt e stabilit oficial de institutul de Chimie al Statului, care 
a constatat la 12 Septembrie sub No. 1.110,că; «Crema şi Pudra «Flora» 
nu conțin substanțe torice sau de acele cari printr'o întrebuințare în- 
delungată pot văiămă sănătatea» - Pomada de păr «Flora» neintre- 
cută pentru îngrijirea raţională şi higienică a părului ; Borcan mare lei 2.50, 
mic lei 1.75— Capilogen «Flora» (apă de păr), curăță mătreaţa după 
câte-vă întrebuinţări; Sticla mare lei 3.25, mică lei 2.50— La remulțu- 
mire să restitue costul pentru oricare din aceste preparate. 

“ Unul din cele 
| Kemoferul Jieani mai puternice 
| reconstituante ale corpului slăbit, mä- 
Pectosin Heany W reste greutatea corpului şi redă pofta de 

k h mâncare perdută, suveran pentru a com: 
vindecă tusea cea mai re: | | bate anemia, lipsa sângelui, clorosa, 
belă şi e preparatul cel mai debilitalea generală, dispepsia, con- 
rațional pentru a trată cu stipaţia, Leucorea (poală albă la femei) 
succes bronşitele acnte și Histeria, Neurastena, Amelelile, Slå- 
cronice, tuse cenrulsivă : birea memoriei, Limfatismul, etc. He- 
(măgărească ), emfisemul meferul lteanu este autorizat de Onor. 

Consiliul Sanitar Superior şi recomandat 

de eminenţii noştrii medici Prof. dr, Bul- 
clia, Prof, dr. Leonte, Prof. ar. Negel 
(laşi) şi alţii, după experienţele îndelun- 
sie a rețullei 4. — 
La Droguerii şi farmacii, 
E EI 


H nl durerile de cap, mi- 
Nevralgiile cele mai rebele grena durerile reu. 
matismului acut, articular lumbago, durerile de dinți cele 
mai tari, mai ales nevralgice, precum şi ori-ce dureri 
provenite din răceală sunt combătute cu deplin succes 
prin întrebuințarea 
=== Pastilelor Nevralgine Jurist - 
Aprebatede Consiliul Sanitar Superior. Prețul unui 
flacon Lei 2.50, o dosă 50 bani. La Droguerii şi Farmacii, 


pulmonar etc. Sticla lei3.— 
La Droguerii şi far maeii. 


FA 
f 
ci d e 


it 


Inst de Arte Grafica «Carol GöÖbl» S-r I. St. Rasidesow 

